b"\n_START_ARTICLE_\nZilele de film ale Cartaginei\n_START_SECTION_\nIstorie\n_START_PARAGRAPH_\nIni\xc8\x9biativa de a pune bazele unui festival de teatru i-a apar\xc8\x9binut cinefilului tunisian Tahar Cheriaa, care prime\xc8\x99te aprobarea ministrului culturii din acea perioad\xc4\x83, Chedli Klibi, reu\xc8\x99ind s\xc4\x83 demareze \xc3\xaen decembrie 1966 prima edi\xc8\x9bie a festivalului de film din Cartagina. Cu ocazia primei edi\xc8\x9bii a festivalului, ministrul a eviden\xc8\x9biat a\xc8\x99tept\xc4\x83rile \xc8\x99i scopul unui astfel de program:_NEWLINE_\xe2\x80\x9eNous esp\xc3\xa9rons d'abord un dialogue. Un dialogue  franc, lucide, sans arri\xc3\xa8re-pens\xc3\xa9es. Mais nous sommes s\xc3\xbbrs qu'un tel dialogue ne peut conduire qu'\xc3\xa0 une meilleure connaissance r\xc3\xa9ciproque entre Africains et Europ\xc3\xa9ens, entre M\xc3\xa9diterran\xc3\xa9e du Sud et M\xc3\xa9diterran\xc3\xa9e du Nord\xe2\x80\x9d_NEWLINE_\xe2\x80\x94Chedli Klibi_NEWLINE_ (Sper\xc4\x83m mai \xc3\xaent\xc3\xa2i la un dialog. Un dialog onest, lucid, f\xc4\x83r\xc4\x83 g\xc3\xa2nduri ascunse. Dar suntem siguri c\xc4\x83 un astfel de dialog ne poate conduce la o cunoa\xc8\x99tere reciproc\xc4\x83 \xc3\xaentre africani \xc8\x99i europeni \xc8\x99i \xc3\xaentre sudul Mediteranei \xc8\x99i nordul acesteia.) _NEWLINE_De\xc8\x99i festivalul avea ca scop promovarea \xc8\x99i motivarea cinematografiei din spa\xc8\x9biul arabo-african,  palmaresul primei edi\xc8\x9bii indic\xc4\x83 faptul c\xc4\x83 dintre cele nou\xc4\x83 filme premiate, doar unul era de origine african\xc4\x83: \xe2\x80\x9eLa noire de...\xe2\x80\x9d de Ousmane Semb\xc3\xa8ne (Senegal), \xc8\x99i unul de origine arab\xc4\x83: Le faucon de Khaled Essedick_NEWLINE_(Kuweit). Restul premiilor fuseser\xc4\x83 acordate unor filme din afara spa\xc8\x9biului pe care fondatorul festivalului \xc3\xael avusese \xc3\xaen vedere. La urm\xc4\x83toare edi\xc8\x9bie \xc3\xaens\xc4\x83, regulamentul festivalului a fost modificat, devenind obligatoriu ca directorii de film s\xc4\x83 fie de origine african\xc4\x83 sau arab\xc4\x83. _NEWLINE_De-a lungul celor 24 de edi\xc8\x9bii, scopul festivalului, acela de cooperare cultural\xc4\x83 \xc8\x99i artistic\xc4\x83 \xc3\xaentre nordul \xc8\x99i sudul Africii, precum \xc8\x99i promovarea unei cinematografii na\xc8\x9bionale \xc3\xaen fiecare \xc8\x9bar\xc4\x83 arab\xc4\x83 \xc8\x99i african\xc4\x83 a dus la descoperirea unor talente recunoscute pe plan interna\xc8\x9bional, printre care Youssef Chahine (Egipt), Taoufik Salah (Siria), Sarah Maldoror (Republica Democrat\xc4\x83 Congo), Mohamed Abid Hondo (Mauritania), Souleymane Ciss\xc3\xa9 (Mali),  Moufida Tlatli (Tunisia), Nouri Bouzid (Tunisia), F\xc3\xa9rid Bough\xc3\xa9dir (Tunisia). _NEWLINE_Organizatorii festivalului \xe2\x80\x9dZilele de teatru ale Cartaginei\xe2\x80\x9d se preocupa de continuitatea \xc8\x99i \xc3\xaembun\xc4\x83t\xc4\x83\xc8\x9birea produc\xc8\x9biilor cinematografice din spa\xc8\x9biul africano-arab prin preg\xc4\x83tirea de simpozioane, seminarii \xc8\x99i alte \xc3\xaent\xc3\xa2lniri de acest fel, destinate regizorilor, produc\xc4\x83torilor, criticilor de film \xc8\x99i cinefililor. Pentru acest scop au fost \xc3\xaenfiin\xc8\x9bate diverse organiza\xc8\x9bii, printre care cele mai active sunt \xe2\x80\x9eFedera\xc8\x9bia panafrican\xc4\x83 a cinea\xc8\x99tilor\xe2\x80\x9d (FEPACI) \xc8\x99i \xe2\x80\x9eUniunea criticilor arabi de film\xe2\x80\x9d. Edi\xc8\x9bie dup\xc4\x83 edi\xc8\x9bie, festivalul a c\xc4\x83p\xc4\x83tat o  o vizibilitate \xc8\x99i un prestigiu din ce \xc3\xaen ce mai mare, ajung\xc3\xa2ndu-se la v\xc3\xa2nz\xc4\x83ri de peste 200.000 de bilete pe parcursul evenimentului.\n_START_SECTION_\nFestivalul de film din Cartagina \xc8\x99i prim\xc4\x83vara arab\xc4\x83\n_START_PARAGRAPH_\nFilmele participante la festival sunt rareori comerciale, fiind dominate \xc3\xaen general de un spirit militant, ceea ce face ca difuzarea lor s\xc4\x83 fie restr\xc3\xa2ns\xc4\x83:_NEWLINE_\xe2\x80\x9eLa dimension militante n\xe2\x80\x99attire plus grand monde. Il fallait que les JCC soient d\xc3\xa9poussi\xc3\xa9r\xc3\xa9es, qu\xe2\x80\x99elles \xc3\xa9tablissent un \xc3\xa9quilibre entre le studieux et le glamour.\xe2\x80\x9d_NEWLINE_\xe2\x80\x94Dora Bouchoucha - directoarea edi\xc8\x9biei din 2008_NEWLINE_ (Dimensiunea militant\xc4\x83 nu mai atrage mult\xc4\x83 lume. Ar trebui ca festivalul JCC s\xc4\x83 fie \xc8\x99ters de praf \xc8\x99i s\xc4\x83-\xc8\x99i g\xc4\x83seasc\xc4\x83 echilibrul \xc3\xaentre munc\xc4\x83 \xc8\x99i farmec.) _NEWLINE_\xc3\x8en 2010, \xc3\xaen deschiderea primei edi\xc8\x9bii de dup\xc4\x83 revolu\xc8\x9bia din Tunisia, publicului format din spectatori din 44 de \xc8\x9b\xc4\x83ri i s-a prezentat un lungmetraj documentar, cu titlul \xe2\x80\x9eD\xc3\xa9gage\xe2\x80\x9d (\xe2\x80\x9ePleac\xc4\x83, elibereaz\xc4\x83\xe2\x80\x9d). Titlul face trimitere la celebra expresia rostit\xc4\x83 de protestan\xc8\x9bii tunisieni \xc3\xaempotriva regimului \xc8\x99i partizanilor pre\xc8\x99edintelui Zine El Abidine Ben Ali. Regizorul documentarului, Mohamed Zran, a declarat c\xc4\x83 filmul s\xc4\x83u a \xc3\xaencercat s\xc4\x83 \xc3\xaenf\xc4\x83\xc8\x9bi\xc8\x99eze zilele revolu\xc8\x9biei, transmi\xc8\x9b\xc3\xa2nd atmosfera, sentimentele \xc8\x99i tr\xc4\x83s\xc4\x83turile tunisienilor simpli, care s-au r\xc4\x83zvr\xc4\x83tit \xc3\xaempotriva nedrept\xc4\x83\xc8\x9bii \xc8\x99i dictaturii \xc8\x99i au pus bazele prim\xc4\x83verii arabe."